als_Latn dik_Latn sag_Latn
aSport.info – Odise Roshi nuk ka prej kohësh më nevojë për përkthyes. I kupton pothuaj të gjitha dhe jep përgjigje për të gjitha në gjermanisht. Dhe Roshi as nuk lodhet për të theksuar sesa mirë ndihet tek Fsv : “Familja ime është këtu, e dashura ime është këtu. Edhe Edmond Kapllani”. Pra pothuaj cdo gjë për të cilën një njeri ka nevojë. Por megjithatë duhet të ketë diçka brënda fierakut që e shqetëson. Ndyshe nuk ke si ta shpjegosh ‘fenomenin Roshi’. Me kombëtaren Shqiptare dhe në stërvitje është i shkëlqyer. Tregon shpejtësinë dhe forcën e tij dhe finalizon mjaft mirë. Por gjithmonë kur luan një ndeshje zyrtare me Fsv Frankfurt është çdo gjë për tu harruar. Aty Roshi duket i frenuar, i hutuar, merr shpesh vendimet e gabuara, rrugen e gabuar. Pse ndodh kjo? As Roshi nuk ka një shpjegim për këtë : “Unë mundohem gjithmonë të jap më të mirën” – thotë ai.
Mbase nësë shqiptari do të thoshte më shumë do të dinte dhe trajneri më shumë. Benno Möhlmann kishte hamëndësuar se Roshi ka nevojë për një udhëzues në gjuhën e tij amtare për të dhënë më të mirën në fushë, gjë që e konfirmoi dhe në fund të stërvitjes përpara sfidës me 1.FC Köln, ekipi i parë i Roshit në Gjermani. Kjo ide vjen prej faktit se drejtuesit e klubit kanë filluar ngadalë të humbin durimin me mefsushorin, i cili ka qënë në këtë sezon vetëm 3 herë në formacion. “Roshi është një mister për ne” – thotë drejtori sportiv Uwe Stöver. Në stërvitje premton shumë, por e gjitha zhduket menjëherë sapo ai del nga mjedisi i tij komfort apo kur vendoset nën presion. “Është çështje mendore. Ka ardhur koha që pas një viti e gjysëm në Gjermani ambjentimi të mbarojë. Dikur duhet të ndodhë” – vazhdoi Stöver.
Roshi u ble përfundimisht nga 1.FC Köln në merkaton verore, me shpresën se do të bënte shperthimin e madh. Megjithatë Stöver nuk është akoma i dëshpëruar : “Duhet të kalojë më shumë kohë që të arrij në atë pikë” – tha ai. Por kjo nuk do të thotë që mërzia me shqiptarin nuk është në rritje.
Burimi: Frankfurter Rundschau
You must be logged in to post a comment Login
als_Latn als_Latn als_Latn ltz_Latn eng_Latn